התרסקות מסוק נשיא איראן

התרסקות מסוק נשיא איראן הייתה התרסקות מסוק שאירעה ב-19 במאי 2024. על המסוק, מדגם בל 212, היו תשעה נוסעים, ובכללם נשיא איראן אבראהים ראיסי ושר החוץ האיראני חוסיין אמיר עבדאללהיאן. המסוק נחת נחיתת חירום בוורזקאן, בדרכו לטהראן. מיד לאחר הנחיתה אבד הקשר עם המסוק. לאחר לילה של חיפושים, צוותי החילוץ איתרו את גופותיהם של הנוסעים.

== הטיסה ==
[[נשיא איראן אבראהים ראיסי (מימין) ונשיא אזרבייג'ן אילהם אלייב בפגישה מספר שעות לפני ההתרסקות.|250x250 פיקסלים]]
בבוקר 19 במאי 2024 יצאו נשיא איראן אבראהים ראיסי, שר החוץ האיראני חוסיין אמיר עבדאללהיאן ואישים איראנים אחרים לפגישה עם נשיא אזרבייג'ן אילהם אלייב בגבול בין המדינות, לרגל חנוכת סכר במקום.

לאחר הפגישה עלו על מסוק בל 212<ref></ref> שנועד להשיבם לטהראן. סביב השעה 16:30 שעון איראן החלו דיווחים כי בהגיע המסוק לוורזקאן שבאזור מזרח אזרבייג'ן בצפון-מערב איראן, הוא נחת נחיתת חירום והקשר עימו אבד.<ref></ref> שני מסוקים אחרים, שהיו חלק מהשיירה, נחתו בשלום.<ref></ref> בהמשך התברר כי המסוק התרסק ביער.

נוסעי המסוק שהתרסק היו:
# אבראהים ראיסי - נשיא איראן<ref name=":3"></ref><ref name=":0"></ref>
# חוסיין אמיר עבדאללהיאן - שר החוץ האיראני<ref name=":0" /><ref name=":3" />
# מוחמד עלי אל-האשם - נציג המנהיג העליון בפרובינציית מזרח אזרבייג'ן, האימאם של יום שישי של העיר תבריז<ref name=":0" />
# ד"ר מאלכ רחמתי - מושל פרובינציית מזרח אזרבייג'ן<ref name=":0" />
# הגנרל סייד מהדי מוסווי - אחראי אבטחת הנשיא<ref name=":0" />
# הטייס אל"ם טאהר מוסטפאווי<ref name=":0" /><ref name=":1"></ref><ref name=":2"></ref>
# עוזר טייס אל"ם מוחסן דאריאנוש<ref name=":0" /><ref name=":1" /><ref name=":2" />
# מכונאי המטוס רס"ן בהרוז קדימי<ref name=":0" /><ref name=":2" />
# שומר ראש נוסף ששמו לא פורסם<ref name=":0" />

== חיפוש המסוק ואיתור הנספים ==
לאחר שנותק הקשר עם המסוק הגיעו לאזור הנחיתה צוותי חילוץ של הסהר האדום וכן כוחות צבא ומשטרה כדי לחפש את המסוק ואת מי שהיה על סיפונו. ערפל כבד ששרר במקום ההתרסקות הקשה על צוותי החילוץ לאתר את המסוק. ערוץ משמרות המהפכה העלה דגל שחור לשידורי הטלוויזיה.<ref></ref>

סוכנות הידיעות האיראנית ISNA דיווחה על ידיעות לא מאומתות שלפיהן המסוק לא היה בתמונת המכ"ם במשך זמן מה. עוד דווח כי המסוק שנשא את ראיסי ושאר חברי המשלחת התרסק ביערות "בלתי נגישים" של פירדאווד.<ref></ref><ref></ref>

בשל ניתוק הקשר הממושך עם המסוק, וכן התנאים המטאורולוגיים והטופוגרפיים הקשים, דווח על חשש כבד לחייו של הנשיא.<ref></ref><ref></ref> לאחר מכן, בשעות הבוקר המוקדמות של 20 במאי 2024, הודיעה איראן שהמסוק נמצא, וכי כל נוסעיו נספו בהתרסקות.

גופותיהם של ראיסי ושל עבדוללהיאן נשרפו מעבר ליכולת לזהותם על-פי המראה שלהם. ראיסי זוהה על-פי הטבעת שלו, ועבדוללהיאן זוהה על-פי השעון שלו.<ref></ref>

== בעקבות האירוע ==
גרפיטי של האמן האירני-אמריקני הומן חלילי בקריית המלאכה תל אביב, בעקבות מותו של ראיסי.
בעקבות התרסקות מסוקו של נשיא איראן, הכריז המנהיג העליון של איראן, עלי ח'אמנאי, על חמישה ימי אבל ברחבי איראן.<ref></ref> בסוריה ובלבנון הוכרזו שלושה ימי אבל.<ref></ref> מנגד, איראנים רבים ממתנגדי המשטר האיראני, שעזבו את המדינה, הביעו שמחה על מותו. בין השאר, איראנים גולים חגגו את מותו של ראיסי ליד שגרירויות איראן בברלין ובלונדון.<ref></ref> גם באיראן רבים ממתנגדי המשטר חגגו בסתר את מותו. כוחות לדיכוי הפגנות נפרסו ברחבי המדינה.

==קישורים חיצוניים==

* 
* 

== הערות שוליים ==

*
קטגוריה:תאונות מסוקים
קטגוריה:אבראהים ראיסי
קטגוריה:2024 באיראן
קטגוריה:תקריות ואסונות תעופה ב-2024
קטגוריה:מזרח אזרבייג'ן
קטגוריה:תקריות ואסונות תעופה של כלי טיס איראניים
קטגוריה:תקריות ואסונות תעופה באיראן